title: 2015 m. lapkričio 5 d. Europos Centrinio Banko sprendimas (ES) 2015/2101, kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/33)

text:
20.11.2015

               LT

               Europos Sąjungos oficialusis leidinys

               L 303/106

         EUROPOS CENTRINIO BANKO SPRENDIMAS (ES) 2015/2101
   2015 m. lapkričio 5 d.
   kuriuo iš dalies keičiamas Sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/33)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą kartu su 3 straipsnio 1 dalies pirma įtrauka ir 18 straipsnio 1 dalį,
   kadangi:

               (1)

               2015 m. kovo 4 d. Valdančioji taryba priėmė Europos Centrinio Banko sprendimą (ES) 2015/774 (ECB/2015/10) (1), kuriuo sukurta viešojo sektoriaus vertybinių popierių pirkimo antrinėse rinkose programa (toliau – VSVVPP). Sprendimo (ES) 2015/774 (ECB/2015/10) 5 straipsnio 1 dalyje numatyta, kad tinkamų antrinę rinką turinčių skolos vertybinių popierių pirkimams pagal VSVVPP taikoma pradinė 25 % emisijos dalies riba kiekvienam tarptautiniam vertybinių popierių identifikavimo numeriui (toliau – ISIN). Šią pradinę ribą turėjo peržiūrėti Valdančioji taryba po šešių mėnesių nuo VSVVPP įgyvendinimo;

               (2)

               2015 m. rugsėjo 3 d. Valdančioji taryba nusprendė iš principo padidinti VSVVPP emisijos dalies ribą nuo 25 % iki 33 % kiekvienam ISIN, kiekvienu konkrečiu atveju patikrinant, ar turima 33 % vertybinių popierių dalis kiekvienam ISIN neleis Eurosistemos centriniams bankams įgyti blokuojančios mažumos tinkamai restruktūrizuojant skolą;

               (3)

               numatytu VSVVPP emisijos ribos padidėjimu siekiama skatinti visapusišką ir sklandų VSVVPP įgyvendinimą, tuo pačiu sudarant sąlygas veikti tinkamų antrinę rinką turinčių skolos vertybinių popierių rinkoms ir išvengiant trukdymų tinkamai restruktūrizuoti skolą;

               (4)

               todėl Sprendimas (ES) 2015/774 (ECB/2015/10) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimo (ES) 2015/774 (ECB/2015/10) 5 straipsnio 1 dalis pakeičiama taip:

      „1.   Atsižvelgiant į 3 straipsnį, antrinę rinką turintiems skolos vertybiniams popieriams, atitinkantiems 3 straipsnyje nustatytus kriterijus, konsolidavus turimus vertybinius popierius visuose Eurosistemos centrinių bankų portfeliuose, pagal VSVVPP taikoma emisijos dalies riba kiekvienam tarptautiniam vertybinių popierių identifikavimo numeriui (ISIN).
      Nuo 2015 m. lapkričio 10 d. emisijos dalies riba kiekvienam ISIN yra 33 %. Išimties tvarka nustatoma 25 % emisijos dalies riba kiekvienam antrinę rinką turinčių skolos vertybinių popierių su bendrųjų veiksmų sąlyga (toliau – BVS), kuri skiriasi nuo Ekonomikos ir finansų komiteto parengto ir, remiantis Europos stabilumo mechanizmo steigimo sutarties 12 straipsnio 3 dalimi, valstybių narių įgyvendinto euro zonos BVS modelio, ISIN, bet bus padidinta iki 33 %, kiekvienu konkrečiu atveju patikrinus, ar turima 33 % vertybinių popierių dalis kiekvienam ISIN neleis Eurosistemos centriniams bankams įgyti blokuojančios mažumos tinkamai restruktūrizuojant skolą.“

   2 straipsnis
   Įsigaliojimas
   Šis sprendimas įsigalioja 2015 m. lapkričio 10 d.

      Priimta Frankfurte prie Maino 2015 m. lapkričio 5 d.

            ECB Pirmininkas

         Mario DRAGHI

      (1)  2015 m. kovo 4 d. Europos Centrinio Banko sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (OL L 121, 2015 5 14, p. 20).


title: 2004 m. balandžio 21 d. Europos Parlamento ir Tarybos sprendimas Nr. 792/2004/EB, nustatantis Bendrijos veiksmų programą, skatinančią organizacijas, veikiančias Europos mastu kultūros srityje

text:
Svarbus teisinis pranešimas

|

32004D0792

Oficialusis leidinys L 138 , 30/04/2004 p. 0040 - 0049

		Europos Parlamento ir Tarybos sprendimas Nr. 792/2004/EB2004 m. balandžio 21 d.nustatantis Bendrijos veiksmų programą, skatinančią organizacijas, veikiančias Europos mastu kultūros srityjeEUROPOS PARLAMENTAS IR EUROPOS SĄJUNGOS TARYBAatsižvelgdami į Europos bendrijos steigimo sutartį, o ypač į jos 151 straipsnio 5 dalį,atsižvelgdami į Komisijos pasiūlymą,pasikonsultavę su Regionų komitetu,laikydamiesi Sutarties 251 straipsnyje nustatytos tvarkos [1],kadangi:(1) Sutartis įgalioja Bendriją sukurti glaudesnę Europos tautų sąjungą ir prisidėti prie valstybių narių kultūrų suklestėjimo, gerbiant jų tautinį bei regioninį įvairumą bei tuo pačiu į pirmą vietą iškeliant bendrą kultūrinį paveldą.(2) Lakeno deklaracija, pridėta prie 2001 m. gruodžio 14 ir 15 d. Europos Vadovų Tarybos išvadų, teigia, jog vienas iš pagrindinių Europos Sąjungos uždavinių yra priartinti piliečius prie Europos modelio ir Europos institucijų.(3) Taryba bei Taryboje susitinkantys kultūros ministrai 1991 m. lapkričio 14 d. rezoliucijoje dėl Europos kultūrinių ryšių [2] pabrėžė kultūrinių organizacijų ryšių svarbą Europos kultūriniam bendradarbiavimui ir nusprendė skatinti jų šalių kultūrines organizacijas aktyviai dalyvauti nevyriausybiniame bendradarbiavime Europos mastu.(4) 2002 m. gruodžio 19 d. Tarybos rezoliucija [3] nurodo, kaip gali būti identifikuojama ir įvertinama Europos kultūrinės veiklos pridėtinė vertė.(5) Bendrojo Europos Sąjungos biudžeto 2003 finansiniams metams bei ankstesniems finansiniams metams A-3042 antraštė suteikia paramą organizacijoms, suinteresuotoms Europos kultūra.(6) Atsižvelgiant į Europos Parlamento rezoliucijas dėl valstybinių kalbų bei kultūrų, Europos Sąjunga įsipareigoja skatinti bei saugoti kalbinę įvairovę Sąjungoje, išsaugant kalbas kaip vieną iš Europos gyvojo paveldo elementų.(7) Europos Parlamento prašymu, nuo 1982 m. Komisija teikia paramą ne pelno siekiančiai organizacijai - Rečiau vartojamų kalbų Europos biurui (EBLUL), kuris veikia kaip valstybių narių nacionalinių komitetų tinklas, bei nuo 1987 teikia paramą Mercator informacijos bei dokumentacijos tinklui. Jie siekia tikslo, atitinkančio bendrus Europos interesus: EBLUL atstovauja visoms regioninėms ar mažumos kalbų bendruomenėms Europos Sąjungoje bei šiose bendruomenėse platina Europos informaciją; Mercator informacijos bei dokumentacijos tinklas renka ir Europos mastu platina informaciją trimis aspektais, kurie būtini remiant regionines bei mažumų kalbas: švietimas, teisės aktų leidyba ir visuomenės informavimo priemonės.(8) Bendrojo Europos Sąjungos biudžeto 2003 finansiniams metams bei ankstesniems finansiniams metams A-3015 antrašte suteikiama parama šioms dvejoms organizacijoms.(9) 1993 m. vasario 11 d. Europos Parlamentas priėmė rezoliuciją dėl Europos ir tarptautinio nacių koncentracijos stovyklų kaip istorinių memorialų išsaugojimo [4].(10) Bendrojo Europos Sąjungos biudžeto 2003 finansiniams metams bei ankstesniems finansiniams metams A-3035 antrašte suteikiama parama nacistų koncentracijos stovyklų kaip istorinių memorialų išsaugojimui.(11) 2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], toliau - Finansinis reglamentas, reikalauja pateikti pagrindinį teisės aktą, apimantį šią egzistuojančią paramą. Komisija įsipareigojo atsižvelgti į biudžeto vykdymo pastabas.(12) Europos Parlamentas, Taryba ir Komisija, priimdamos šį finansinį reglamentą, įsipareigojo pasiekti pagrindinio teisės akto įsigaliojimo nuo 2004 finansinių metų tikslą.(13) Vadovaujantis finansiniu reglamentu, svarbu užtikrinti tinkamą finansavimo stabilumą ir tęstinumą institucijoms, kurioms Europos bendrija suteikė finansinę paramą per praėjusius metus.(14) Manoma, jog 2004 ir 2005 metams reikalingi pereinamieji pasirengimai tam, kad dotacijos būtų suteikiamos pagal 2-ą šios Bendrijos programos dalį. Manoma, jog tinkama naudotis Europos Komisijos reglamente (EK, Euratomas) Nr. 2342/2002 168 straipsnio 1dalies d punkte minima išimtimi [6], kuri leidžia suteikti dotacijas institucijoms, kurios pagrindiniame teisės akte yra nurodytos kaip dotacijos gavėjos, nepateikus joms kvietimų pateikti pasiūlymus.(15) Bet koks ne Bendrijos finansavimas iš valstybės lėšų turėtų atitikti 87 ir 88 Sutarties straipsnius.(16) Šis sprendimas nustato finansinę struktūrą visai programos trukmei, kurios yra pagrindinė nuoroda biudžetinėms tarnyboms, atliekant metines biudžetines procedūras, 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo [7] 33 punkto prasme.(17) Priemonės, reikalingos šiam sprendimui įgyvendinti turi būti priimtos, remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [8].(18) Būtina įvertinti veiklos turinį ir ypač dotacijos gavėjo veiklų, kurioms dotacijos gavėjas planuoja ir turi teisę gauti dotaciją, Europos pridėtinę vertę; tokį įvertinimą geriausiai galėtų atlikti valdymo reikalų komitetas.(19) Bet kokia pagal šį sprendimą suteikiama parama turi griežtai atitikti subsidiarumo bei proporcingumo principus.NUSPRENDĖ:1 straipsnisProgramos tikslai ir veikla1. Šis sprendimas nustato Bendrijos veiklos programą, skatinančią kultūros srityje Europos mastu veikiančias organizacijas (toliau - programa).2. Pagrindinis šios programos tikslas yra remti šių organizacijų veiklą.Programa apima šią veiklą:(a) nuolatinę institucijos, siekiančios bendrųjų Europos tikslų kultūros srityje ar tikslo, sudarančio Europos Sąjungos politikos dalį šioje srityje, darbo programą;(b) konkrečią šios srities veiklą.Ši veikla turi prisidėti ar galėti prisidėti prie Bendrijos bendradarbiavimo politikos plėtros ir įgyvendinimo bei veiksmų kultūros srityje.3. Programa pradedama 2004 m. sausio 1 d. ir baigiama 2006 m. gruodžio 31 d.2 straipsnisGalimybė naudotis programaNorėdama gauti dotaciją, organizacija turi atitikti I priedo reikalavimus ir turėti šias savybes:(a) ji turi būti nepriklausomas ir ne pelno siekiantis juridinis asmuo, visų pirma veikli kultūros srityje, kurios tikslas būtų visuomeninė gerovė;(b) ji turi būti teisėtai įsteigta daugiau kaip prieš du metus ir turi turėti licencijuoto auditoriaus patvirtintus metinės finansinės atskaitomybės dokumentus už du praėjusius metus;(c) jos veikla turi atitikti Bendrijos veiklos principus kultūros srityje ir atsižvelgti į I priede pateiktus prioritetus.3 straipsnisDotacijos gavėjo parinkimas1. Einamosios dotacijos tęstinėms darbo programoms suteikiamos organizacijoms, siekiančioms tikslų, atitinkančių bendrus Europos interesus kultūros srityje, arba kurių veiklos tikslas sudaro Europos Sąjungos politikos dalį šioje srityje, pagal bendruosius kriterijus, numatytus I priede.2. Dotacijos už programoje numatytą veiklą teikiamos pagal bendruosius kriterijus, pateiktus I priede. Veiklos atrenkamos kvietimų pateikti pasiūlymus tvarka.4 straipsnisDotacijos suteikimasDotacijos už įvairias programos veiklas teikiamos pagal nuostatas, pateiktas atitinkamoje I priedo dalyje.5 straipsnisFinansinės nuostatos1. Finansinė programos įgyvendinimo riba laikotarpiui, nurodytam 1 straipsnio 3 dalyje, yra 19 milijonų EUR.2. Metinius paskyrimus nustato biudžetinės institucijos, atsižvelgdamos į finansines perspektyvas.6 straipsnisĮgyvendinimo priemonės1. Priemonės, reikalingos šiam sprendimui, susijusiam su toliau aptariamais klausimais, įgyvendinti, turi būti priimtos pagal vadovavimo tvarką, minimą 7 straipsnio 2 dalyje:(a) metinis darbo planas, apimantis tikslus, prioritetus, pasirinkimo kriterijus ir procedūras;(b) Bendrijos teikiama finansinė parama (sumos, trukmė ir gavėjai) srityse, apibūdintose I priedo 2 ir 3 dalyse, ir bendrosios programos įgyvendinimo gairės;(c) metinis biudžetas ir fondų paskirstymas skirtingoms programos veikloms;(d) programos monitoringo ir vertinimo bei rezultatų paskelbimo ir perdavimo planai;2. Priemonės, reikalingos šiam sprendimui įgyvendinti visais kitais klausimais, turi būti priimtos patariamąja tvarka, aprašyta 7 straipsnio 3 dalyje.7 straipsnisKomiteto darbo tvarka1. Komisijos darbui padės Komitetas, kaip nurodoma sprendime Nr. 508/2000/EB [9].2. Jeigu pateikiama nuoroda į šią pastraipą, turi būti taikomi 4 ir 7 1999/468/EB sprendimo straipsniai, susiję su 8 straipsnio nuostatomis.Sprendimo 1999/468/EB 4 straipsnio 3 dalis nustato dviejų mėnesių laikotarpį.3. Jeigu pateikiama nuoroda į šią pastraipą, turi būti taikomi sprendimo 1999/468/EB 3 ir 7 straipsniai, susiję su 8 straipsniu.4. Komitetas priima savo darbo taisykles.8 straipsnisMonitoringas ir vertinimasKomisija turi pateikti Europos Parlamentui ir Tarybai:(a) ne vėliau kaip 2005 m. gruodžio 31 d. - ataskaitą apie programos įgyvendinimą, pasiektus tikslus ir galimą tolimesnę programą, pakeisiančią dabartinę programą.Be to, Komisija kiekvienais metais pateikia Europos Parlamentui ir Tarybai ataskaitas apie programos įgyvendinimą.(b) ne vėliau kaip iki 2007 m. gruodžio 31 d. - ataskaitą apie programos tikslų įgyvendinimą. Ši ataskaita, inter alia, yra paremta išorinių vertinimų išvadomis ir įvertina programos dotacijų gavėjų pasiektus rezultatus, ypač jų veiksmų efektyvumą, našumą ir veiklos turinį, bendrai ir kiekvieno veiksmo atskirai, siekiant I priedo 1 straipsnyje nustatytų tikslų.9 straipsnisĮsigaliojimasŠis sprendimas įsigalioja kitą dieną po jo paskelbimo Europos Sąjungos oficialiajame leidinyje.Priimta Strasbūre, 2004 m. balandžio 21 d.Europos Parlamento varduPirmininkasP. CoxTarybos varduPirmininkasD. Roche[1] 2003 m. lapkričio 6 d. Europos Parlamento nuomonė (dar nepaskelbta Oficialiajame leidinyje). 2003 m. gruodžio 22 d. Tarybos bendroji pozicija (OL 72 E, 2004 3 23, p. 10), 2004 m. kovo 10 d. Europos Parlamento pozicija (dar nepaskelbta Oficialiajame leidinyje) ir 2004 m. kovo 30 d. Tarybos sprendimas.[2] OL C 314, 1991 12 5, p. 1.[3] OL C 13, 2003 1 18, p. 5.[4] OL C 72, 1993 3 15, p. 118.[5] OL L 248, 2002 9 16, p. 1.[6] 2002 m. gruodžio 23 d. Komisijos reglamentas (EB, Euratomas) Nr. 2342/2002 nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, 2002 12 31, p. 1).[7] OL C 172, 1999 6 18, p. 1. Susitarimas su paskutiniais pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).[8] OL L 184, 1999 7 17, p. 23.[9] OL L 63, 2000 3 10, p. 1.--------------------------------------------------I PRIEDAS1. REMIAMOS VEIKLOS1 straipsnyje numatytas pagrindinis tikslas yra sustiprinti Bendrijos veiklą kultūros srityje ir padidinti jos efektyvumą, remiant šioje srityje veikiančias organizacijas.Ši parama suteikiama viena iš dviejų dotacijų formų:- einamoji dotacija, skirta bendrai finansuoti išlaidas, susijusias su organizacijos, siekiančios bendrų Europos interesus kultūros srityje atitinkančių tikslų, arba organizacijos, kurios tikslai sudaro Europos Sąjungos politikos dalį šioje srityje, nuolatines darbo programas (1 ir 2 dalis),- dotacija skirta bendrai finansuoti konkrečias veiklas šioje srityje (3 dalis).Pagrindinė organizacijų, kurios gali prisidėti prie Bendrijos veiklos kultūros srityje stiprinimo ir efektyvumo, veikla yra ši:- suinteresuotų asmenų atstovavimas Bendrijos mastu,- informacijos apie Bendrijos veiklą platinimas,- organizacijų, veikiančių kultūros srityje, apjungimas,- Europos Sąjungos regionų ir mažumų kalbų bendrijų atstovavimas ir informavimas,- informacijos paieška ir platinimas įstatymų, švietimo ir žiniasklaidos srityse,- kultūros "ambasadoriaus" vaidmens atlikimas, propaguojant žinias apie bendrą Europos kultūros paveldą;- pagrindinių vietų bei archyvų, susijusių su trėmimais, simbolizuojamų memorialais, pastatytais buvusių stovyklų vietose ir kitose masinio civilių gyventojų kankinimo ir žudymo vietose, išsaugojimas ir įamžinimas, bei šiose vietose žuvusių aukų atminimas.2. REMIAMŲ VEIKLŲ ĮGYVENDINIMASDotacijos gali būti skiriamos paremti organizacijas, galinčias gauti Bendrijos finansavimą pagal vykdomas veiklas vienoje iš šių sričių:2.1. 1 dalis: Nuolatinė šių organizacijų, siekiančių tikslų, susijusių su bendraisiais Europos interesais kultūros srityje, veikla:- Rečiau vartojamų kalbų Europos biuras,- Mercator tinklo centrai.2.2. 2 dalis: Nuolatinė kitų organizacijų, siekiančių tikslų, susijusių su bendraisiais Europos interesais kultūros srityje, arba tikslų, sudarančio Europos Sąjungos politikos dalį šioje srityje, veikla.Metinės einamosios dotacijos gali būti suteikiamos, siekiant paremti organizacijų ar tinklų, skatinančių Europos kultūrą ir bendradarbiavimą kultūros srityje, bei plėtojančių kultūrinį gyvenimą ir kultūros vadybą, nuolatines darbo programas.2.3. 3 dalis: Pastangos išsaugoti ir įamžinti pagrindines su trėmimais susijusias vietas ir archyvus, simbolizuojamus memorialais, pastatytais buvusių stovyklų vietose ir kitose masinio civilių gyventojų kankinimo ir žudymo vietose, bei šiose vietose žuvusių aukų atminimas.3. DOTACIJOS GAVĖJŲ ATRANKA1 dalis: Dotacijos pagal šią programos dalį gali būti teikiamos Rečiau vartojamų kalbų Europos biurui (EBLUL) ir Mercator tinklo centrams.Komisija šias dotacijas gali suteikti, gavusi atitinkamus darbų planus ir finansinę sąmatą.2 dalis:1. Dotacijoms pagal šią programos dalį suteikti Komisija skelbia kvietimus pateikti pasiūlymus.2. Tačiau 2004 ir 2005 m., nukrypstant nuo 1 punkto, dotacijos gali būti teikiamos organizacijoms, minimoms II priede.3. Visais atvejais taikomi visi finansinio reglamento, jo įgyvendinimo taisyklių ir pagrindinio teisės akto reikalavimai.3 dalis: Pagal šią dalį remiama veikla yra atrenkama kvietimų pateikti pasiūlymus pagrindu.4. FINANSAVIMO PARAIŠKŲ VERTINIMO KRITERIJAIParaiškos einamosios dotacijoms vertinamos, atsižvelgiant į:- keitimąsi patirtimi, skatinančia didesnę kultūrinę įvairovę,- meno ir menininkų mobilumą,- suplanuotos veiklos kokybę,- suplanuotos veiklos Europos pridėtinę vertę,- suplanuotos veiklos tęstinį pobūdį,- suplanuotos veiklos matomumą,- organizacijų reprezentatyvumą.Dotacijos teikiamos pagal Komisijos patvirtintą darbo programą.Bet kuris dotacijos gavėjas, gavęs dotaciją kuriai nors veiklai pagal šią programą, turi nurodyti gerai matomoje vietoje, tokioje kaip internetinis puslapis ar metinė ataskaita, jog gavo finansavimą iš Europos Sąjungos biudžeto.5. FINANSAVIMAS IR LEISTINOS IŠLAIDOS5.1. Pagal 1 dalį, Rečiau vartojamų kalbų Europos biuro ir Mercator tinklo centrų leistinas išlaidas sudaro einamosios išlaidos bei veiklos vykdymo išlaidos.5.2. Dotacija Rečiau vartojamų kalbų Europos biurui ir Mercator tinklo centrams nepadengia visų jų leistinų išlaidų per kalendorinius metus, kuriems dotacija suteikiama: ne mažiau kaip 20 % organizacijos biudžeto turi būti bendrai finansuojama iš ne Bendrijos šaltinių.5.3. Laikantis finansinio reglamento 113 straipsnio 2 dalies, palaipsninio mažinimo principas einamosioms dotacijoms, suteiktoms Rečiau vartojamų kalbų Europos biuro ir Mercator tinklo centrams, netaikomas, kadangi tai institucijos, siekiančios bendrų Europos intereso tikslų.5.4. Pagal 2 dalį, išlaidos, į kurias atsižvelgiama nustatant einamosios dotacijos dydį turi būti išlaidos, reikalingos pasirinktos organizacijos įprastai veiklai tinkamai vykdyti. Visų pirma, šios išlaidos yra personalo išlaidos, papildomos išlaidos (nuomos ir turto mokesčiai, įranga, biuro išlaikymas, telekomunikacijos, pašto išlaidos ir pan.), vidinių susitikimų, publikacijų, informavimo ir platinimo bei kitos tiesiogiai su organizacijos veikla susijusios išlaidos.5.5. Pagal šio priedo 2 dalį, dotacija neturi padengti visų metinių organizacijos išlaidų. Ne mažiau kaip 20 % organizacijos biudžeto turi būti bendrai finansuojama iš ne Bendrijos šaltinių. Toks bendras finansavimas iš dalies gali būti natūra, su sąlyga, kad toks įnašas įvertinamas ne daugiau, kaip faktiškai patirtos išlaidos, patvirtintos finansiniais dokumentais, arba kaina, paprastai gaunama atitinkamoje rinkoje.5.6. Pagal finansinio reglamento 113 straipsnio 2 dalį, jeigu tokiu būdu suteiktos einamosios dotacijos yra atnaujinamos, jos palaipsniui mažinamos. Šis mažinimas taikomas nuo trečiųjų metų, taikant 2,5 procentų normą per metus. Siekiant laikytis šios taisyklės, taikomos nepažeidžiant anksčiau paminėtos bendro finansavimo taisyklės, Bendrijos bendro finansavimo procentas nuo atitinkamos dotacijos konkrečiais finansiniais metais turi būti bent 2,5 procentiniais punktais mažesnis už Bendrijos bendro finansavimo procentą nuo dotacijos, suteiktos prieš tai buvusiais finansiniais metais.5.7. Pagal šio priedo 3 dalį, dotacija negali padengti daugiau nei 75 procentų leistinų konkrečios veiklos išlaidų.5.8. 2004 metais suteiktų dotacijų atveju, leistinų išlaidų laikotarpis gali būti skaičiuojamas nuo 2004 sausio 1 d., su sąlyga, jog ši data yra ne ankstesnė, negu prašymo suteikti dotaciją data, arba ne ankstesnė, negu dotacijos gavėjo biudžetinių metų pradžia.5.9. Dotacijos gavėjai, kurių biudžetiniai metai prasideda iki kovo 1 d., 2004 metais gali būti atleisti nuo įsipareigojimo pasirašyti dotacijos sutartį per pirmuosius keturis dotacijos gavėjo biudžetinių metų mėnesius, kaip nurodyta finansinio reglamento 112 straipsnio 2 dalyje. Šiuo atveju, dotacijos sutartis turi būti pasirašyta vėliausiai iki 2004 m. birželio 30 d.6. PROGRAMOS VALDYMASPagal finansinio reglamento 55 straipsnį, remdamasi išlaidų/pelno analize, Komisija gali nuspręsti pavesti visas ar dalį programos valdymo užduočių vykdomajai agentūrai. Komisija taip pat gali kreiptis pagalbos į ekspertus bei skirti išlaidų techninei ar administracinei pagalbai, nesusijusiai su valdžios tarnybos dalyvavimu, numatytai ad hoc paslaugų sutartyse. Ji taip pat gali finansuoti studijas ir organizuoti ekspertų susitikimus, kurie palengvintų programos įgyvendinimą, bei vykdyti informavimo, publikavimo ir platinimo veiklas, tiesiogiai susijusias su programos tikslų siekimu.7. PATIKRINIMAI IR AUDITAI7.1. Einamosios dotacijos gavėjas turi leisti Komisijai patikrinti visus patvirtinančius dokumentus, tarp jų ir auditorių patikrintus finansinės atskaitomybės dokumentus apie išlaidas per metus, kuriais buvo suteikta dotacija, penkerius metus po paskutinio mokėjimo. Tam tikrais atvejais, dotacijos gavėjas turi užtikrinti, kad Komisija galėtų patikrinti partnerių ir narių turimus patvirtinančius dokumentus.7.2. Komisijos personalas tiesiogiai arba per bet kokią kitą pasirinktą išorinę kvalifikuotą tarnybą gali atlikti dotacijos panaudojimo auditą. Tokie auditai gali būti atliekami visą sutarties galiojimo laikotarpį ir penkerius metus nuo likutinės sumos apmokėjimo dienos. Tam tikrais atvejais, auditorių išvados gali sąlygoti Komisijos sprendimą dėl išieškojimo.7.3. Komisijos personalas ir išoriniai Komisijos įgalioti asmenys turi turėti tinkamą prieigos teisę, ypač patekti į dotacijos gavėjo biurą ir prie visos informacijos, taip pat ir informacijos elektroninėse laikmenose, reikalingos tokiems auditams atlikti.7.4. Audito Rūmai ir Europos kovos su sukčiavimu tarnyba (OLAF) turi tas pačias teises kaip ir Komisija, ypač prieigos teises.7.5. Siekiant apsaugoti Europos Bendrijų finansinius interesus nuo sukčiavimo ir kitų pažeidimų, Komisija gali nepranešusi atlikti patikrinimus ir revizijas pagal šią programą, laikantis Tarybos reglamento (Euratomas, EB), Nr. 2185/96 [1]. Jeigu reikia, Europos kovos su sukčiavimu tarnyba (OLAF) gali atlikti tyrimus pagal Europos Parlamento ir Tarybos reglamentą (EB) Nr. 1073/1999 [2].[1] OL L 292, 1996 11 15, p. 2.[2] OL L 136, 1999 5 31, p. 1.--------------------------------------------------II PRIEDASOrganizacijos, minimos I priedo 3 skirsnio 2 dalies 2 pastraipoje- Europos Sąjungos jaunimo orkestras,- Europos Sąjungos baroko orkestras (EUBO),- Tautų filharmonija,- Europos choro akademija,- La Federation europeenne des choeurs de l'Union,- Les Choeures de l'Union europeenne,- Europa Cantat (Europos jaunimo chorų federacija),- Europos operos centras (Mančesteris),- Europos Sąjungos jaunimo džiazo orkestras (Swinging Europe),- Tarptautinis Yehudi Menuhin fondas,- Europos kamerinis orkestras,- Association Europeene des Conservatoires, Academies de Musique et Musikhochschulen (AEC),- Yuste akademijos fondas,- Europos menininkų taryba (ECA),- Europos menų ir paveldo forumas (EFAH),- Neformalus Europos teatro susitikimas (IETM),- Convention theatrale europeenne,- Union des theatres de l'Europe,- Prix Europe pour le theatre,- Prix Europe (prizas įteikiamas geriausiai televizijos ir radijo laidai),- Europa nostra,- Europos rašytojų suvažiavimas (EWC),- Europos vaikų ir jaunimo meno organizacijų tinklas (ES-NET ART),- Federation europeene des villages d'artistes (euro Art),- Europos kultūros administravimo apmokymų centrų tinklas (ENCATC),- Europos meno institutų lyga (ELIA),- Europos muziejų organizacijų tinklas (NEMO),- Momentum Europa,- Tarpeuropinis visuomeninis vaikų tinklas,- Les Recontres: Europos miestų ir kultūrinių regionų asociacija,- Europalia,- Euroballet,- Europos tarptautinių festivalių ir renginių asociacija,- Pegasus fondas,- Hors-les-Murs,- Huis Doorn (Olandija),- Europos muzikos festivalis,- Europos švietimo struktūrų derinimas,- Šv. Bonifacijaus 2004 m. memorialinis fondas,- Europos istorinių ginkluotų gildijų bendrija.--------------------------------------------------


title: 2011/697/CFSP: 2011 m. spalio 20 d. Tarybos sprendimas 2011/697/BUSP, kuriuo iš dalies keičiamas Sprendimas 2011/621/BUSP dėl Europos Sąjungos specialiojo įgaliotinio Afrikos Sąjungoje įgaliojimų termino pratęsimo

text:
21.10.2011

               LT

               Europos Sąjungos oficialusis leidinys

               L 276/46

         TARYBOS SPRENDIMAS 2011/697/BUSP
   2011 m. spalio 20 d.
   kuriuo iš dalies keičiamas Sprendimas 2011/621/BUSP dėl Europos Sąjungos specialiojo įgaliotinio Afrikos Sąjungoje įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2007 m. gruodžio 6 d. Taryba priėmė Bendruosius veiksmus 2007/805/BUSP (1), kuriais Koen VERVAEKE paskirtas Europos Sąjungos specialiuoju įgaliotiniu (toliau – ES specialusis įgaliotinis) Afrikos Sąjungoje (toliau – AS);

               (2)

               2011 m. rugsėjo 21 d. Taryba priėmė Sprendimą 2011/621/BUSP (2), kuriuo ES specialiojo įgaliotinio įgaliojimų terminas pratęsiamas iki 2012 m. birželio 30 d.;

               (3)

               turėtų būti paskirtas naujas ES specialusis įgaliotinis AS laikotarpiui nuo 2011 m. lapkričio 1 d. iki 2012 m. birželio 30 d.;

               (4)

               Sprendimas 2011/621/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/621/BUSP 1 straipsnis pakeičiamas taip:

      „1 straipsnis
      Europos Sąjungos specialusis įgaliotinis
      1.   ES specialiojo įgaliotinio AS Koen VERVAEKE įgaliojimai pratęsiami iki 2011 m. spalio 31 d.
      2.   Gary QUINCE skiriamas ES specialiuoju įgaliotiniu AS laikotarpiui nuo 2011 m. lapkričio 1 d. iki 2012 m. birželio 30 d.
      3.   Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.“

   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 20 d.

            Tarybos vardu

            Pirmininkas

         M. SAWICKI

      (1)  OL L 323, 2007 12 8, p. 45.

      (2)  OL L 243, 2011 9 21, p. 19.


title: 2005/766/EB: 2005 m. birželio 13 d. Tarybos sprendimas, dėl Europos bendrijos ir Meksikos Jungtinių Valstijų mokslinio ir technologinio bendradarbiavimo susitarimo sudarymo

text:
4.11.2005

               LT

               Europos Sąjungos oficialusis leidinys

               L 290/16

         TARYBOS SPRENDIMAS
   2005 m. birželio 13 d.
   dėl Europos bendrijos ir Meksikos Jungtinių Valstijų mokslinio ir technologinio bendradarbiavimo susitarimo sudarymo
   (2005/766/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 170 straipsnio 2 dalį kartu su 300 straipsnio 2 dalies pirmos pastraipos pirmuoju sakiniu ir 300 straipsnio 3 dalimi,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Komisija Bendrijos vardu vedė derybas dėl Mokslinio ir technologinio bendradarbiavimo susitarimo su Meksikos Jungtinėmis Valstijomis sudarymo.

               (2)

               Atsižvelgiant į galimybę sudaryti Susitarimą vėliau, 2003 m. balandžio 2 d. parafuotas Susitarimas buvo pasirašytas 2004 m. vasario 3 d.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Meksikos Jungtinių Valstijų mokslinio ir technologinio bendradarbiavimo susitarimas.
   Susitarimo tekstas pridedamas prie šio sprendimo (2).
   2 straipsnis
   Tarybos pirmininkas Europos bendrijos vardu perduoda pranešimą, kaip numatyta Susitarimo 11 straipsnyje.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL C 226, 2005 9 15, p. 19.

      (2)  Žr. šio Oficialiojo leidinio p. 17.
    ---documentbreak---

               4.11.2005

               LT

               Europos Sąjungos oficialusis leidinys

               L 290/17

         VERTIMAS
   Europos bendrijos ir Meksikos Jungtinių Valstijų mokslinio ir technologinio bendradarbiavimo
   SUSITARIMAS
   ir
   MEKSIKOS JUNGTINĖS VALSTIJOS (toliau – Meksika),
   toliau – Šalys,
   ATSIŽVELGDAMOS į 1997 m. gruodžio 8 d. Meksikos Jungtinių Valstijų ir Europos bendrijos bei jos valstybių narių Ekonominės partnerystės, politinio koordinavimo ir bendradarbiavimo susitarimą;
   ATSIŽVELGDAMOS į mokslo ir technologijų svarbą jų ekonominiam ir socialiniam vystymuisi;
   ATSIŽVELGDAMOS į esamą Bendrijos ir Meksikos bendradarbiavimą mokslo ir technologijų srityje;
   ATSIŽVELGDAMOS į šiuo metu Bendrijos ir Meksikos vykdomą tyrimų ir technologijų plėtros veiklą, įskaitant 2 straipsnio e dalyje apibrėžtus projektus bendro intereso srityse, ir manydamos, kad dalyvavimas viena kitos mokslinių tyrimų ir plėtros veikloje savitarpiškumo pagrindu duotų abipusę naudą;
   NORĖDAMOS sukurti tvirtą pagrindą bendradarbiavimui mokslinių ir technologinių tyrimų srityse, kuris praplėstų ir sustiprintų bendradarbiavimo veiklą bendro intereso srityse ir paskatintų tokio bendradarbiavimo rezultatų panaudojimą abiejų Šalių ekonominės ir socialinės gerovės didinimui;
   MANYDAMOS, kad šis Mokslinio ir technologinio bendradarbiavimo susitarimas yra bendro Meksikos ir Bendrijos bendradarbiavimo dalis,
   SUSITARĖ
   1 straipsnis
   Tikslas
   Šalys remia, vysto ir skatina Bendrijos ir Meksikos bendradarbiavimą bendro intereso mokslinių tyrimų ir technologijų plėtros srityse.
   2 straipsnis
   Sąvokos
   Šiame susitarime:

               a)

               „bendradarbiavimo veikla“ – tai bet kokia pagal šį Susitarimą Šalių vykdoma ar remiama veikla; ši sąvoka taip pat apima bendrus tyrimus ir žmogiškųjų išteklių rengimą;

               b)

               „informacija“ – tai bendrais tyrimais gauti moksliniai ar techniniai duomenys, mokslinių tyrimų ir plėtros rezultatai ar metodai, taip pat bet kokie kiti duomenys, reikalingi bendradarbiavimo veiklos dalyviams ir pačioms Šalims;

               c)

               „intelektinės nuosavybės“ sąvoka apibrėžta 1967 m. liepos 14 d. Stokholme pasirašytos Konvencijos dėl Pasaulinės intelektinės nuosavybės organizacijos konvencijos įsteigimo 2 straipsnyje;

               d)

               „bendri tyrimai“ – tai tiek Bendrijos, tiek Meksikos dalyvių bendradarbiavimo pagrindu vykdomi tyrimai, technologijų vystymas ir (arba) demonstraciniai projektai, vykdomi tiek turint, tiek neturint vienos ar abiejų Šalių finansinę paramą;

               e)

               „demonstraciniai projektai“ – tai projektai, kuriais siekiama pademonstruoti naujų technologijų, kurios gali duoti ekonominę naudą, tačiau kurios negali būti parduotos pirma neatlikus jų perspektyvumo rinkoje tyrimų, perspektyvumą. Šalys įsipareigoja reguliariai viena kitą informuoti apie bendrų tyrimų veiklą bendradarbiavimo veiklos koordinavimo ir skatinimo kontekste (6 straipsnis);

               f)

               „dalyvis“ arba „tyrimų subjektas“ – tai bet kuris fizinis ar juridinis asmuo, tyrimo institutas ar bet kokia Bendrijoje arba Meksikoje įsteigta įmonė ar juridinis subjektas, dalyvaujantis bendradarbiavimo veikloje, įskaitant ir pačias Šalis.

         3 straipsnis
   Principai
   Bendradarbiavimo veiklos vykdymui taikomi šie principai:

               a)

               tinkamo abipusės naudos balanso;

               b)

               abipusių galimybių dalyvauti abiejų Šalių vykdomoje tyrimų ir technologijų vystymo veikloje;

               c)

               savalaikio pasikeitimo informacija, kuri gali turėti įtakos bendradarbiavimo veiklai;

               d)

               atsižvelgiant į galiojančius įstatymus ir kitus teisės aktus bei remiantis intelektinės nuosavybės teises apibrėžiančiu priedu, kuris yra šio Susitarimo neatskiriama dalis, veiksmingos intelektinės nuosavybės apsaugos ir teisingo dalijimosi intelektinės nuosavybės teisėmis.

         4 straipsnis
   Bendradarbiavimo veiklos sritys

               a)

               Bendradarbiavimas pagal šį Susitarimą gali apimti bet kokią veiklą, susijusią su moksliniais tyrimais, technologijų vystymu, demonstravimo veikla ir aukšto lygio moksliniais ir technologiniais mokymais (toliau – MTTP veikla), įtrauktą į Europos bendrijos pagrindų MTTP programą, įskaitant fundamentaliuosius tyrimus. Minėtąja veikla turi būti skatinama mokslinė pažanga, pramonės konkurencingumas ir ekonominė bei socialinė plėtra, ypač šiose srityse:

                           —

                           aplinkos ir klimato tyrimų, įskaitant Žemės stebėjimus,

                           —

                           biomedicininių ir sveikatos tyrimų,

                           —

                           žemės ūkio, miškininkystės ir žuvininkystės,

                           —

                           pramonės ir gamybos technologijų,

                           —

                           tyrimų elektronikos, medžiagų ir metrologijos srityse,

                           —

                           nebranduolinės energijos,

                           —

                           transporto,

                           —

                           informacinės visuomenės technologijų,

                           —

                           ekonominio ir socialinio vystymo tyrimų,

                           —

                           biotechnologijų,

                           —

                           aeronautikos ir erdvės tyrimų bei taikomųjų tyrimų,

                           —

                           mokslo ir technologijų politikos.

               b)

               Remiantis 6 straipsnio c dalies 7 punkte nurodyto Bendrojo komiteto pagal abiem šalims galiojančias procedūras atlikto tyrimo pagrindu pateiktomis rekomendacijomis, į šį sąrašą gali būti įtrauktos ir kitos bendradarbiavimo sritys, taip pat bet kokia panaši atitinkamose srityse Meksikoje vykdoma MTTP veikla.

         Šis Susitarimas neriboja Meksikos, kaip besivystančios šalies, dalyvavimo Bendrijos veikloje mokslinių tyrimų ir plėtros srityje.
   5 straipsnis
   Bendradarbiavimo veiklos formos

               a)

               Siekdamos sudaryti galimybes dalyvauti Šalių mokslinių ir technologinių tyrimų ir vystymo veikloje, laikydamosi savo vidaus politikos nuostatų Šalys skatina aukštojo mokslo įstaigų, mokslinių tyrimų ir plėtros centrų bei mokslinių tyrimų ir plėtros subjektų dalyvavimą bendradarbiavimo veikloje pagal šį Susitarimą.

               b)

               Galimos bendradarbiavimo veiklos formos:

                           —

                           ilgalaikių mokslo centrų ir mokslo bei technologijų institutų tinklų ir sąjungų kūrimas ir bendro intereso projektų įgyvendinimas;

                           —

                           Meksikos ir Europos tyrimo ir verslo centrų, įskaitant technologijų įmones, MTTP projektų vykdymas;

                           —

                           Meksikos mokslo institutų dalyvavimas MTTP projektuose pagal esamą pagrindų programą ir atitinkamai Bendrijos mokslo institutų dalyvavimas Meksikos projektuose panašiose MTTP srityse. Tokį dalyvavimą reglamentuoja MTTP programoms taikomos abiejų Šalių taisyklės ir procedūros;

                           —

                           mokslininkų, MTTP veiklos krypčių rengėjų ir techninių ekspertų vizitai ir apsikeitimas jais, taip pat mokslininkų mokymai tyrimų metu;

                           —

                           bendras mokslinių seminarų, konferencijų, praktinių seminarų ir simpoziumų organizavimas bei ekspertų dalyvavimas tokioje veikloje;

                           —

                           pasikeitimas ir dalijimasis įranga ir medžiagomis, įskaitant laboratorinės infrastruktūros ir įrangos bendrą naudojimą ir (arba) skolinimą;

                           —

                           pasikeitimas informacija apie procedūras, įstatymus ir kitus teisės aktus bei programas, susijusias su bendradarbiavimu pagal šį Susitarimą, pasikeitimas patirtimi ir sektinos patirties mokslo ir technologijų politikos srityje studijos;

                           —

                           bet kokia iniciatyvinio komiteto rekomenduota bendradarbiavimo forma, kaip numatyta 6 straipsnio b dalyje, kuri atitinka abiejose Šalyse taikomas politikos nuostatas ir procedūras.

         Bendri MTTP projektai įgyvendinami dalyviams parengus technologijų valdymo planą, kaip nurodyta šio Susitarimo priede.
   6 straipsnis
   Bendradarbiavimo veiklos koordinavimas ir skatinimas

               a)

               Šio Susitarimo vykdymo tikslu Šalys skiria šias institucijas vykdomaisiais atstovais bendradarbiavimo veiklos koordinavimui ir skatinimui: Meksikos Jungtinių Valstijų vardu – el Consejo Nacional de Ciencia y Tecnología (Nacionalinę mokslo ir technologijų tarybą), o Bendrijos vardu – Europos Komisijos atstovus.

               b)

               Šio Susitarimo vykdymui teisę drauge pasirašyti turintys vykdomieji atstovai įsteigia MTTP Bendradarbiavimo iniciatyvinį komitetą (toliau – Iniciatyvinis komitetas), kurį sudaro panašus abiejų Šalių oficialių atstovų skaičius; Komitetas nustato savo darbo tvarkos taisykles.

               c)

               Iniciatyvinio komiteto funkcijos:

                           1)

                           įvairios šio Susitarimo 4 straipsnyje nurodytos bendradarbiavimo veiklos, taip pat tokios veiklos, kuri galėtų būti vykdoma bendradarbiavimo MTTP vystymo veiklos rėmuose, ir bet kokios ateityje galinčios atsirasti veiklos skatinimas ir priežiūra;

                           2)

                           prioritetinių MTTP bendradarbiavimui tinkamų abipusio intereso sektorių nustatymas remiantis 5 straipsnio b dalies pirma įtrauka;

                           3)

                           kartu su abiejų Šalių mokslo bendruomene abipusiai naudingų ir vienas kitą papildančių projektų ir (arba) prioritetų nustatymas remiantis 5 straipsnio b dalies antra įtrauka;

                           4)

                           rekomendacijų pagal 5 straipsnio b dalį teikimas;

                           5)

                           patarimų Šalims teikimas dėl bendradarbiavimo plėtros, gerinimo ir sklaidos remiantis šiame Susitarime išdėstytais principais;

                           6)

                           šio Susitarimo įgyvendinimo ir efektyvaus veikimo stebėsena bei užtikrinimas;

                           7)

                           metinės ataskaitos Šalims dėl statuso, pasiekto lygmens ir bendradarbiavimo pagal šį Susitarimą efektyvumo teikimas. Ta ataskaita pateikiama Jungtiniam komitetui, įsteigtam 1997 m. gruodžio 8 d. Asociacijos sutartimi.

               d)

               Įprastai Iniciatyvinio komiteto susirinkimai pagal bendrai sutartą tvarkaraštį vyksta kartą per metus, pageidautina prieš Asociacijos sutartimi įsteigto Jungtinio komiteto susirinkimą. Iniciatyvinis komitetas atsiskaito Jungtiniam komitetui. Iniciatyvinio komiteto susirinkimai pakaitomis vyksta Bendrijoje ir Meksikoje. Bet kurios iš Šalių prašymu gali būti sušauktas neeilinis susirinkimas.

               e)

               Kiekviena Šalis padengia savo dalyvavimo Iniciatyvinio komiteto susirinkimuose išlaidas. Tiesiogiai su Iniciatyvinio komiteto posėdžiais susijusias išlaidas, išskyrus kelionės ir apgyvendinimo išlaidas, padengia priimančioji Šalis.

         7 straipsnis
   Finansavimas

               a)

               Bendradarbiavimo veikla vykdoma priklausomai nuo skirto finansavimo ir laikantis Šalyse galiojančių įstatymų ir kitų teisės aktų, politikos nuostatų ir programų. Iš principo bendradarbiavimo veikloje dalyvių patiriamos išlaidos neturi sąlygoti lėšų pervedimo iš vienos Šalies į kitą.

               b)

               Kai kurios nors iš Šalių bendradarbiavimo programa numato finansinę paramą kitos Šalies dalyviams, tos Šalies teikiamos subsidijos, finansinė parama ir kitokie indėliai neapmokestinami muito ar kitais mokesčiais remiantis abiejų Šalių teritorijose galiojančiais įstatymais ir kitais teisės aktais.

         8 straipsnis
   Darbuotojų ir įrangos patekimas į Šalį
   Abi Šalys imasi visų reikiamų priemonių ir sudaro sąlygas oficialiai bendradarbiavimo veikloje pagal šį Susitarimą dalyvaujantiems dalyviams atvykti į savo Šalies teritoriją, joje būti ir iš jos išvykti. Šalys taip pat imasi visų reikiamų priemonių, kad galiojantys priimančiosios Šalies nacionaliniai migracijos, mokesčių, muitų, sveikatos priežiūros ir saugos teisės aktai sudarytų sąlygas naudoti pagal šį Susitarimą naudojamas medžiagas, duomenis ir įrangą.
   9 straipsnis
   Informacijos sklaida ir naudojimas
   Meksikos mokslinių tyrimų subjektams, dalyvaujantiems Bendrijos MTTP projektuose, taikomos konkrečių Bendrijos MTTP programų tyrimo rezultatų sklaidos taisyklės bei šio Susitarimo priede nustatytos nuostatos, reglamentuojančios informacijos nuosavybės, sklaidos ir naudojimo bei dalyvavimu MTTP projektuose įgyjamos intelektinės nuosavybės klausimus. Bendrijos mokslinių tyrimų subjektai, dalyvaujantys Meksikos MTTP projektuose, turi tokias pačias teises ir tokius pačius įsipareigojimus, kaip ir Meksikos mokslinių tyrimų subjektai, ir jiems taikomos šio Susitarimo priede pateiktos nuostatos dėl informacijos nuosavybės, sklaidos ir naudojimo bei dėl dalyvavimu MTTP projektuose įgyjamos intelektinės nuosavybės.
   10 straipsnis
   Teritorinis taikymas
   Šis Susitarimas galioja tose teritorijose, kuriose galioja Europos bendrijos steigimo sutartis toje Sutartyje nustatytomis sąlygomis, bei Meksikos teritorijoje.
   11 straipsnis
   Įsigaliojimas, nutraukimas ir ginčų sprendimas

               a)

               Šis Susitarimas įsigalioja tą dieną, kurią gaunamas paskutinis pranešimas raštu, kuriuo Šalys viena kitą informuoja, kad užbaigtos visos šio Susitarimo įsigaliojimui būtinos jų vidaus procedūros.

               b)

               Iš pradžių šis Susitarimas sudaromas penkerių metų laikotarpiui; remiantis rezultatų įvertinimu šis Susitarimas gali būti pratęstas priešpaskutiniais kiekvieno paskesnio penkerių metų laikotarpio metais.

               c)

               Šalių sutarimu šiame Susitarime gali būti daromos pataisos. Susitarimo pataisos įsigalioja tomis pačiomis sąlygomis, kaip nustatyta a punkte.

               d)

               Bet kuri iš Šalių gali nutraukti šį Susitarimą, apie tai ne vėliau kaip prieš šešis mėnesius diplomatiniais kanalais pranešusi kitai Šaliai. Šio Susitarimo pasibaigimas ar nutraukimas neturi jokios įtakos bet kokių kitų pagal ją sudarytų susitarimų galiojimui ar trukmei, taip pat bet kokioms specialioms teisėms ar įsipareigojimams, atsiradusiems remiantis šio Susitarimo priedu.

               e)

               Visi klausimai ar ginčai dėl šio Susitarimo aiškinimo ir įgyvendinimo sprendžiami Šalių bendru sutarimu.

      TAI PALIUDYDAMI, toliau nurodyti tinkamai įgalioti asmenys pasirašė šį Susitarimą.
      Pasirašyta 2004 m. vasario 3 d. Briuselyje dviem egzemplioriais anglų, danų, graikų, ispanų, italų olandų, portugalų, prancūzų, suomių, švedų ir vokiečių kalbomis. Visi tekstai yra autentiški. Jeigu atsiranda tekstų šiomis kalbomis aiškinimo skirtumų, pirmenybė teikiama angliškam tekstui.

         Europos bendrijos vardu

         Meksikos Jungtinių Valstijų vardu

   PRIEDAS
   INTELEKTINĖS NUOSAVYBĖS TEISĖS
   Šis priedas yra neatskiriama Europos bendrijos ir Meksikos Jungtinių Valstijų mokslinio ir technologinio bendradarbiavimo susitarimo (toliau – Susitarimas) dalis.
   Pagal šį Susitarimą sukurtos ar suteiktos intelektinės nuosavybės teisės paskirstomos remiantis šio priedo nuostatomis.
   I.   TAIKYMAS
   Šis priedas taikomas bendriems tyrimams, vykdomiems pagal šį Susitarimą, išskyrus atvejus, kai Šalys sutaria kitaip.
   II.   TEISIŲ NUOSAVYBĖ, PASKIRSTYMAS IR NAUDOJIMAS

               1.

               Šiame priede nustatomas Šalių ir jų dalyvių teisių ir turtinių teisių paskirstymas. Abi Šalys ir jų dalyviai turi užtikrinti, kad kita Šalis ir jos dalyviai galėtų įsigyti pagal šį priedą jai suteiktas intelektinės nuosavybės teises. Šis priedas niekaip kitaip nekeičia ir neapriboja teisių, turtinių teisių ir autorių teisių paskirstymo tarp Šalies ir jos piliečių ar dalyvių; tai apibrėžia kiekvienoje iš Šalių galiojantys įstatymai ir taikoma tvarka.

               2.

               Šalys taip pat vadovaujasi šiais principais ir jie numatomi sutartyse:

                           a)

                           veiksminga intelektinės nuosavybės apsauga. Šalys turi užtikrinti, kad jos ir (arba) jų dalyviai per pagrįstą laiko tarpą vieni kitus informuotų apie intelektinės nuosavybės pagal šį Susitarimą ar įgyvendinimo susitarimus atsiradimą, ir laiku apsaugoti tą intelektinę nuosavybę;

                           b)

                           veiksmingas rezultatų panaudojimas, atsižvelgiant į Šalių ir jų dalyvių indėlį ir šio Susitarimo 9 straipsnio nuostatas;

                           c)

                           nepažeidžiant šio Susitarimo 9 straipsnio nuostatų, nediskriminuojantis elgesys su kitos Šalies dalyviais, lyginant su savo Šalies dalyviais;

                           d)

                           konfidencialios verslo informacijos apsauga.

               3.

               Šalys arba dalyviai bendrai parengia Technologijų valdymo planą (TVP) dėl bendrų tyrimų metu sukuriamos informacijos ir intelektinės nuosavybės naudojimo, įskaitant jos paskelbimą, ir nuosavybės į ją teisių. Prieš sudarant konkrečias mokslo institutų bendradarbiavimo mokslinių tyrimų ir plėtros srityje sutartis, TVP turi patvirtinti atsakingoji finansuojančioji institucija arba kitos atitinkamos su technologijų finansavimu susijusios institucijos, atsižvelgiant į Iniciatyvinio komiteto nuomonę. TVP turi būti parengtas laikantis abiejose Šalyse galiojančių taisyklių ir nuostatų, atsižvelgiant į bendro tyrimo tikslus, Šalių ir dalyvių finansinį ar kitokį indėlį, licencijų teritoriniu arba naudojimo sričių pagrindu teikimo privalumus ir trūkumus, eksportuojamų duomenų, prekių ar paslaugų perdavimui taikomas taisykles, taikomų įstatymų nustatytus reikalavimus ir kitus faktorius, į kuriuos, dalyvių manymu, reikia atsižvelgti. Technologijų valdymo planuose taip pat turi būti nustatyti su intelektinės nuosavybės teisėmis susiję kviestinių tyrėjų tyrimų metu įgyjamos teisės ir įsipareigojimai.
               Be kitų dalykų, TVP turi reglamentuoti mokslinių tyrimų ir plėtros tikslu naudojamos intelektinės nuosavybės apsaugą ir vartotojų teises, jos naudojimą ir sklaidą, įskaitant susitarimus dėl bendro skelbimo, kviestinių tyrėjų teises ir pareigas bei ginčų sprendimo procedūras. TVP taip pat gali reglamentuoti klausimus, susijusius su bendro pobūdžio ir specialia informacija, licencijų išdavimu ir tyrimų metu gautais produktais.

               4.

               Bendrų tyrimų metu gauta informacija arba sukurta intelektinė nuosavybė, kurios nereglamentuoja TVP, Šalių pritarimu paskirstoma remiantis TVP nustatytais principais. Nesutarimo atveju tokia informacija arba intelektinė nuosavybė bendros jungtinės nuosavybės teise priklauso visiems bendrų tyrimų, kuriuose ta informacija arba intelektinė nuosavybė buvo sukurta, dalyviams. Visi dalyviai, kuriems taikoma ši nuostata, turi teisę tokią informaciją arba intelektinę nuosavybę naudoti komerciniais tikslais be geografinių apribojimų.

               5.

               Kiekviena Šalis turi užtikrinti, kad kita Šalis ir jos dalyviai turėtų teises į pagal šiuos principus jai paskirtą intelektinę nuosavybę.

               6.

               Išlaikydamos konkurencijos sąlygas srityse, kurias apima šis Susitarimas, abi Šalys stengiasi užtikrinti, kad pagal šį Susitarimą ir kitus pagal ją sudarytus susitarimus įgytos teisės būtų taip naudojamos, kad būtų skatinamas:

                           i)

                           pagal šį Susitarimą sukurtos, atskleistos ar kitaip tapusios prieinama informacijos platinimas ir naudojimas, ir

                           ii)

                           tarptautinių standartų priėmimas ir įgyvendinimas.

               7.

               Susitarimo nutraukimas arba pasibaigimas neturi poveikio pagal šį priedą atsirandančioms teisėms ir įsipareigojimams.

         III.   AUTORINIŲ TEISIŲ DARBAI IR MOKSLINĖS LITERATŪROS DARBAI
   Šalims arba jų dalyviams priklausančioms autorinėms teisėms taikomos Berno konvencijos (1971 m. Paryžiaus aktas) nuostatos. Autorinė teisė saugo išraiškas, tačiau ne idėjas, procedūras, veiklos metodus ar matematines koncepcijas. Išimtinių teisių apribojimai ar išimtys gali būti pritaikyti tik tam tikrais specialiais atvejais, kai nesudaromos kliūtys įprastam rezultatų naudojimui ir nekelia pavojaus teisės turėtojo teisėtiems interesams.
   Nepažeidžiant II skyriaus nuostatų, jei TVP nesutarta kitaip, bendrų tyrimų rezultatus Šalys arba dalyviai publikuoja bendrai. Remiantis šia bendrąja taisykle, taikomos tokios procedūros:

               1.

               Vienos iš Šalių arba jos viešųjų įstaigų pagal šį Susitarimą atliktų bendrų tyrimų medžiagos, mokslinių ar techninių žurnalų, straipsnių, pranešimų, knygų, įskaitant video medžiagą ir programinę įrangą, skelbimo atveju, kita Šalis turi teisę į pasaulinę, neišimtinę, neatšaukiamą licenciją versti, kopijuoti, adaptuoti, perduoti ir viešai platinti tokius darbus be mokesčio už naudojimąsi autorių teisėmis;

               2.

               Šalys turi užtikrinti, kad mokslinio pobūdžio literatūriniai darbai, sukurti bendrų tyrimų pagal šį Susitarimą rezultate, kuriuos išleidžia nepriklausomi leidėjai, būtų kiek galima plačiau išplatinti;

               3.

               Visose viešai platinamose ir pagal šią nuostatą parengtose autorine teise saugomų darbų kopijose turi būti nurodytas autoriaus (-ių) vardas (-ai), išskyrus atvejus, kai autorius aiškiai nesutinka, kad jo vardas būtų minimas. Visose darbų kopijose taip pat turi būti aiškiai matomas užrašas apie Šalių bendradarbiavimą.

         IV.   IŠRADIMAI, ATRADIMAI IR KITI MOKSLINIAI IR TECHNOLOGINIAI PASIEKIMAI
   Šalių bendradarbiavimo veikloje pasiekti išradimai, atradimai ir kiti moksliniai bei technologiniai pasiekimai priklauso pačioms Šalims, išskyrus atvejus, kai Šalys nusprendžia kitaip.
   V.   NEATSKLEISTA INFORMACIJA
   A.   Dokumentinė neatskleistina informacija

               1.

               Abi Šalys, jos institucijos ir dalyviai turi kaip galima greičiau nurodyti su šiuo Susitarimu susijusią informaciją (geriausiai, jei tokia informacija būtų nurodyta TVP), kurios jos norėtų neatskleisti, atsižvelgiant, inter alia, į tokius kriterijus:

                           a)

                           informacijos slaptumą, kai visa tokia informacija, tiksli jos dalių tarpusavio padėtis ar surinkimas nėra įprastai žinomas ar teisėtomis priemonėmis nesunkiai gaunamas tam tikrų sričių specialistams;

                           b)

                           dėl informacijos slaptumo sukuriamą tikrą ar potencialią komercinę informacijos vertę;

                           c)

                           anksčiau taikytą informacijos apsaugą, kai tomis aplinkybėmis teisėtai tą informaciją valdęs asmuo pagrįstai taikė priemones jos slaptumui išlaikyti.

                     Tam tikrais atvejais Šalys ir jų dalyviai gali sutarti, kad visa arba dalis bendrų tyrimų pagal šį Susitarimą metu suteiktos, apsikeistos ar sukurtos informacijos negali būti atskleista, išskyrus atvejus, kai nurodoma kitaip.

               2.

               Abi Šalys turi užtikrinti, kad ji ir jos dalyviai aiškiai pažymėtų neatskleistą informaciją, pavyzdžiui, tinkamu žymėjimu arba ribojančiais sutartiniais ženklais. Tas pat galioja visoms minėtos visos arba tos informacijos dalies kopijoms.
               Bet kuri Šalis, pagal šį Susitarimą gaunanti neatskleistą informaciją, turi atsižvelgti į jos konfidencialumą. Šie apribojimai automatiškai nustoja galioti informacijos savininkui tą informaciją paskelbus viešai.

               3.

               Pagal šį Susitarimą praneštą neatskleistą informaciją gaunančioji Šalis gali platinti gaunančiosios Šalies samdomiems arba su ja susijusiems asmenims bei kitiems tam tikras užduotis vykdant bendrus tyrimus atliekantiems padaliniams ar tarnyboms gaunančioje Šalyje, su sąlyga, kad bet kokiai neatskleistai taip išplatintai informacijai būtų taikomas susitarimas dėl konfidencialumo išlaikymo, ir kad konfidencialus tokios informacijos pobūdis būtų aiškiai matomas remiantis pirmiau pateiktais reikalavimais.

               4.

               Gavusi išankstinį raštišką neatskleistą informaciją pateikusios Šalies sutikimą, ją gavusioji Šalis gali tokią neatskleistą informaciją išplatinti platesniu mastu, nei leidžia 3 dalis. Šalys bendradarbiauja rengiant procedūras dėl išankstinio raštiško prašymo informacijos platinimui pateikimo ir jo gavimo. Šalys duoda tokį sutikimą remdamosi savo vidaus politikos nuostatomis, įstatymais ir kitais teisės aktais.

         B.   Nedokumentinė neatskleista informacija
   Su nedokumentine neatskleista arba kita konfidencialia seminaruose ir kituose pagal šį Susitarimą organizuotuose susirinkimuose pateikiama informacija, taip pat su informacija, įgyjama personalo darbo, naudojimosi patalpomis arba dalyvavimo bendruose projektuose metu, Šalys arba jų dalyviai elgiasi laikydamosi šiame Susitarime dokumentinei informacijai taikomų principų, su sąlyga, kad neatskleistos arba kitos konfidencialios informacijos perdavimo metu tos informacijos gavėjui buvo pranešta apie konfidencialų tokios informacijos pobūdį.
   C.   Kontrolė
   Abi Šalys siekia užtikrinti, kad pagal šį Susitarimą gauta neatskleista informacija būtų kontroliuojama remiantis šiame Susitarime nustatytomis nuostatomis. Jei vienai iš Šalių tampa žinoma, kad ji bus arba pagrįstai gali būti nepajėgi išpildyti A ir B skyriuose pateiktų nuostatų dėl informacijos neplatinimo, ji privalo nedelsiant apie tai informuoti kitą Šalį. Tada Šalys konsultuojasi siekiant nustatyti tinkamiausią veikimo būdą.


title: 2007/476/EB: 2007 m. birželio 25 d. Komisijos sprendimas dėl Vokietijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise

text:
10.7.2007

               LT

               Europos Sąjungos oficialusis leidinys

               L 180/8

      KOMISIJOS SPRENDIMAS

   2007 m. birželio 25 d.
   dėl Vokietijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise
   (2007/476/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. spalio 3 d. Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1), ypač į jos 3a straipsnio 2 dalį,
   atsižvelgdama į remiantis Direktyvos 89/552/EEB 23a straipsniu įsteigto komiteto nuomonę,
   kadangi:

               (1)

               1999 m. balandžio 28 d. laišku Vokietija pranešė Komisijai apie priemones, kurių imsis remiantis Direktyvos 89/552/EEB 3a straipsnio 1 dalimi.

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei, visų pirma atsižvelgiant į šių priemonių proporcingumą ir nacionalinės konsultavimosi procedūros skaidrumą.

               (3)

               Svarstydama priemones Komisija atsižvelgė į turimus Vokietijos žiniasklaidos apžvalgos duomenis.

               (4)

               Buvo aiškiai ir skaidriai sudarytas į Vokietijos priemones įtrauktų didelę svarbą visuomenei turinčių įvykių sąrašas.

               (5)

               Komisija įsitikino, kad Vokietijos priemonių sąraše nurodyti įvykiai atitiko bent jau du iš toliau nurodytų kriterijų, kurie laikomi patikimais visuomenei svarbių įvykių rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla; ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus; iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui; ir iv) įvykis tradiciškai transliuojamas nemokamos televizijos ir sulaukiantis didelio žiūrovų dėmesio.

               (6)

               Dalis Vokietijos priemonėse nurodytų įvykių, įskaitant vasaros ir žiemos olimpines žaidynes, visas Europos čempionato ir Pasaulio taurės futbolo rungtynes, kuriose dalyvauja Vokietijos nacionalinė komanda, bei šių turnyrų pirmąsias, pusfinalio ir finalo rungtynes, yra įvykiai, kurie tradiciškai laikomi visuomenei itin svarbiais, kaip aiškiai nurodyta Direktyvos 97/36/EB 18 konstatuojamojoje dalyje. Šie įvykiai turi ypatingą visuotinį atgarsį Vokietijoje, kadangi yra ypač populiarūs plačiojoje visuomenėje, o ne tik tarp tų, kurie domisi sporto įvykiais.

               (7)

               Net ir nespecializuotos spaudos skiriamas ypatingas dėmesys likusiems išvardytiems įvykiams, įskaitant Vokietijos FA taurės pusfinalių ir finalo rungtynes, Vokietijos nacionalinės futbolo komandos namie ir svečiuose žaidžiamas rungtynes ir visas Europos futbolo klubo varžybas (Čempionų lyga, UEFA taurė), kuriose dalyvauja Vokietijos klubas, patvirtina šių įvykių ypatingą visuotinį atgarsį Vokietijoje.

               (8)

               Išvardyti įvykiai turi bendrai pripažįstamą išskirtinę kultūrinę reikšmę Vokietijos visuomenei dėl jų svarbaus indėlio į žmonių tarpusavio supratimą bei sporto svarbos visai Vokietijos visuomenei bei nacionaliniam pasididžiavimui, kadangi suteikia geriausiems Vokietijos sportininkams galimybę laimėti svarbiausiose tarptautinėse varžybose.

               (9)

               Vokietijos priemonės yra proporcingos idant pateisintų nukrypimą nuo pagrindinės ES sutartyje nustatytos laisvės teikti paslaugas remiantis svarbiausia priežastimi – visuomenės interesu – užtikrinti visuomenei jai labai svarbių įvykių transliavimą.

               (10)

               Vokietijos priemonės neprieštarauja EB konkurencijos taisyklėms, kadangi išvardytiems įvykiams transliuoti reikalavimus atitinkančio transliuotojo apibrėžtis grindžiama objektyviais kriterijais, sudarančiais sąlygas faktinei ir galimai konkurencijai dėl teisių transliuoti šiuos įvykius įgijimo. Be to, išvardytų įvykių skaičius nėra toks neproporcingas, kad iškreiptų konkurenciją į vartotojus orientuotos nemokamos televizijos ir mokamos televizijos rinkose.

               (11)

               Kai Komisija informavo kitas valstybes nares apie Vokietijos priemones ir pasikonsultavo su remiantis Direktyvos 89/552/EEB 23a straipsniu įsteigtu komitetu, Švietimo ir kultūros generalinis direktorius 1999 m. liepos 2 d. laišku pranešė Vokietijai apie tai, kad Europos Komisija neketina prieštarauti priemonėms, apie kurias buvo pranešta.

               (12)

               Vokietijos priemonės įsigaliojo 2000 m. balandžio 1 d. Šios galutinės priemonės skiriasi nuo priemonių, apie kurias buvo pranešta 1999 m., kadangi vienas įvykis nebepateko į įvykių sąrašą, būtent „Cup Winner’s Cup“ turnyras, kuris, paskutinį kartą vykęs 1998–1999 m., toliau neorganizuojamas.

               (13)

               Šios priemonės buvo paskelbtos Europos Bendrijų oficialiojo leidinio C serijoje (2) vadovaujantis Direktyvos 89/552/EEB 3a straipsnio 2 dalimi.

               (14)

               Remiantis Pirmosios instancijos teismo nutartimi byloje T-33/01 Infront WM prieš Komisiją, pripažinimas, kad vadovaujantis Direktyvos 89/552/EEB 3a straipsnio 1 dalimi nustatytos priemonės neprieštarauja Bendrijos teisei, prilygsta sprendimui, kaip apibrėžta EB sutarties 249 straipsnyje, kurį turi priimti Komisija. Taigi šiuo Komisijos sprendimu reikia pripažinti, kad priemonės, apie kurias pranešė Vokietija, neprieštarauja Bendrijos teisei. Priemonės, kurias galutinai nustatė Vokietija ir kurios yra nurodytos šio sprendimo priede, turėtų būti skelbiamos Europos Sąjungos oficialiajame leidinyje remiantis Direktyvos 89/552/EEB 3a straipsnio 2 dalimi,

         NUSPRENDĖ:
   1 straipsnis
   Priemonės, apie kurias Vokietija 1999 m. balandžio 28 d. pranešė Komisijai remdamasi Direktyvos 89/552/EEB 3a straipsnio 1 dalimi ir kurios skelbiamos 2000 m. rugsėjo 29 d. Europos Bendrijų oficialiajame leidinyje C 277, neprieštarauja Bendrijos teisei.
   2 straipsnis
   Priemonės, kurias galutinai nustatė Vokietija ir kurios yra nurodytos šio sprendimo priede, skelbiamos Europos Sąjungos oficialiajame leidinyje remiantis Direktyvos 89/552/EEB 3a straipsnio 2 dalimi.

      Priimta Briuselyje, 2007 m. birželio 25 d.

            Komisijos vardu

         Viviane REDING

            Komisijos narė

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      (2)  OL C 277, 2000 9 29, p. 4.

      PRIEDAS
      Skelbiama pagal Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 2 dalį
      Vokietijos nustatytos priemonės, kurios bus skelbiamos remiantis Direktyvos 89/552/EEB 3a straipsnio 2 dalimi, pateiktos tolesnėse ištraukose iš Vokietijos žemių sutarties dėl transliavimo, iš dalies pakeistos Ketvirtąja pataisytąja Vokietijos žemių sutartimi dėl transliavimo, 5a straipsnio:

         „5a straipsnis
         Svarbių įvykių transliavimas
         1.   Vokietijos Federacinėje Respublikoje visuomenei itin svarbius įvykius (svarbius įvykius) koduotai transliuoti mokama televizija gali tik tuo atveju, jei transliuotojas arba trečioji šalis laikydamasi atitinkamų sąlygų leidžia įvykį transliuoti per nemokamą ir visiems prieinamą televizijos kanalą tuo pat metu arba, jei tai neįmanoma dėl tuo pat metu vykstančių atskirų įvykių, šiek tiek atsiliekant. Jei šalys nesusitaria dėl atitinkamų sąlygų, jos sutaria laiku ir iki prasidedant įvykiui kreiptis į arbitražą remiantis Civilinio proceso kodekso 1025 ir tolesniais skirsniais. Jei jos negali susitarti dėl arbitražo procedūros dėl priežasčių, kurias turi pagrįsti televizijos transliuotojas arba trečioji šalis, įvykio transliavimas pagal 1 pastraipą laikomas neįmanomu remiantis atitinkamomis sąlygomis. Tik tie kanalai, kuriuos gali žiūrėti daugiau nei du trečdaliai visų namų ūkių, laikomi plačiai prieinamais.
         2.   Šiose nuostatose svarbiausi įvykiai yra šie:

                     1)

                     vasaros ir žiemos olimpinės žaidynės;

                     2)

                     visos Europos čempionato ir Pasaulio taurės rungtynės, kuriose dalyvauja Vokietijos nacionalinė futbolo komanda, bei pirmosios, pusfinalio ir finalo rungtynės nepaisant to, ar Vokietijos komanda jose dalyvauja;

                     3)

                     Vokietijos FA taurės pusfinaliai ir finalas;

                     4)

                     Vokietijos nacionalinės futbolo komandos rungtynės namie ir svečiuose;

                     5)

                     visų Europos futbolo klubo varžybų finalai (Čempionų lyga, UEFA taurė), kuriose dalyvauja Vokietijos klubas.

               Jei svarbius įvykius sudaro daugiau nei vienas individualus įvykis, kiekvienas toks įvykis laikomas svarbiu įvykiu. Į šių nuostatų sritį įvykius įtraukti arba panaikinti galima tik remiantis visų Vokietijos žemių sudarytu susitarimu.“.


title: 2011/243/ES: 2011 m. balandžio 11 d. Tarybos sprendimas dėl Regionų komiteto Italijai atstovaujančio nario skyrimo

text:
16.4.2011

               LT

               Europos Sąjungos oficialusis leidinys

               L 102/32

         TARYBOS SPRENDIMAS
   2011 m. balandžio 11 d.
   dėl Regionų komiteto Italijai atstovaujančio nario skyrimo
   (2011/243/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.

               (2)

               Pasibaigus Riccardo VENTRE kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d. – Regionų komiteto nariu pakartotinai skiriamas:

               —

               Riccardo VENTRE, Assessore del Comune di Piana di Monte Verna (pasikeitę įgaliojimai).

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 11 d.

            Tarybos vardu

            Pirmininkas

         PINTÉR S.

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.